Irina Begljakova
Irina Begljakova (26. veebruar 1933 – 19. märts 2018) oli Nõukogude Liidu kettaheitja. 1954. aasta Euroopa meistrivõistlustel Bernis võitis ta Nina Ponomarjova järel hõbemedali. Järgmistel, 1958. aasta Euroopa meistrivõistlustel Stockholmis sai ta neljanda koha. 1956. aasta suveolümpiamängudel Melbourne'is võitis ta tulemusega 52.54 Olga Fikotová järel hõbemedali. Tema isiklik rekord kettaheites oli 52.71 (1956). Pärast sportlaskarjääri lõppu töötas Moskvas arstina.